Diari Oficial de la Generalitat Valenciana


Sumari del DOGV 4193, del 19-02-2002 (2002/1563)

Resolució de 21 de desembre de 2001, del conseller d'Obres Públiques, Urbanisme i Transports, d'execució de la sentència número 697, del Tribunal Superior de Justícia de la Comunitat Valenciana. (Expedient V-69/2001 de Cullera).
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4193

Data del DOGV
:   19-02-2002

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2002/1563


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 21 de desembre de 2001, del conseller d'Obres Públiques, Urbanisme i Transports, d'execució de la sentència número 697, del Tribunal Superior de Justícia de la Comunitat Valenciana. (Expedient V-69/2001 de Cullera). [2002/S1563]
  
La Sala Contenciosa Administrativa del Tribunal Superior de Justícia de la Comunitat Valenciana, secció primera, ha vist el recurs contenciós administratiu número 1/1961/1992, promogut per Joaquín i Juan Selfa Fuertes, interposat contra els següents actes:
  
1. Resolució de l'alcaldia de l'Ajuntament de Cullera, de 14 de febrer de l'any 1992, per la qual es va concedir a un tercer llicència d'obres per a la construcció de 72 apartaments, 13 habitatges unifamiliars i 93 places de garatge i piscina, en la zona Mareny-Dosel.
  
2. Acord del ple de l'Ajuntament de Cullera, de 29 de gener de 1991, pel qual es va aprovar l'Estudi de detall de la zona del Dosel, en l'àmbit del pla parcial conegut com a Palau.
  
3. Contra la Resolució de la Conselleria d'Obres Públiques, Urbanisme i Transports, de 26 de desembre de 1991, per la qual s'aprovaven definitivament les normes subsidiàries del municipi de Cullera, així com contra l'expressa desestimació del recurs de reposició interposat contra l'acte anterior.
  
Amb data 24 de maig de 1996 es va dictar la Sentència número 465, la part dispositiva de la qual diu:
  
«Decidim: que estimant parcialment el recurs contenciós administratiu formulat pel procurador el senyor Emilio Sanz Osset en nom i representació de Joaquín i Juan Selfa Fuertes contra els actes contra els quals ací s'ha recorregut, hem d'anul·lar-los per ser contraris al dret, amb la limitació que determina el fonament seté d'aquesta resolució. Tot això sense fer exprés pronunciament sobre les costes.»
  
La Generalitat Valenciana interposa davant del Tribunal Suprem, recurs de cassació número 9.004/1996, contra la Sentència número 465, de 24 de maig de 1996, dictada per la Sala Contenciosa Administrativa, secció primera, del Tribunal Superior de Justícia de la Comunitat Valenciana.
  
Amb data 23 de juny de 2001, la Sala Contenciosa Administrativa, secció cinquena, del Tribunal Suprem dicta sentència en el recurs de referència en el següent sentit:
  
«Declarem que no hi ha lloc als recursos de cassació interposats per la Generalitat Valenciana, per l'Ajuntament de Cullera i per l'entitat mercantil Corporación Immobiliaria de Cullera, contra la sentència del Tribunal Superior de Justícia de la Comunitat Valenciana de 24 de maig de 1996, i condemnem la part recurrent al pagament de les costes causades».
  
En virtut d'això aquesta Conselleria d'Obres Públiques, Urbanisme i Transports, de conformitat amb el que disposen els articles 103 i següents de la Llei 29/1998, de 13 de juliol, Reguladora de la Jurisdicció Contenciosa Administrativa, disposa que es complisca en els seus propis termes l'expressada Sentència núm. 465, de 24 de maig de 1996, dictada per la Sala Contenciosa Administrativa, secció primera, del Tribunal Superior de Justícia de la Comunitat Valenciana.
  
València, 21 de desembre de 2001.- El conseller d'Obres Públiques, Urbanisme i Transports: José Ramón García Antón.